**MŰKÖDTETÉSI ÉS TÁMOGATÁSI SZERZŐDÉS**

Amely létrejött egyrészről **Szombathely Megyei Jogú Város Önkormányzata** (székhely: 9700 Szombathely Kossuth Lajos utca 1-3.; törzsszám: 733656; adószám: 15733658-2-18; statisztikai számjel: 15733658-8411-321-18 képviseli: Dr. Puskás Tivadar polgármester), mint működtetésbe adó (a továbbiakban: Önkormányzat),

másrészről a **VASIVÍZ Vas megyei Víz- és Csatornamű Zártkörűen Működő Részvénytársaság** (székhely: 9700 Szombathely, Rákóczi F. u. 19., adószám: 11316385-2-18, statisztikai számjele: 11316385-3600-114-18, Cg. 18-10-100607, képviseli: Dr. Kohuth Viktor vezérigazgató), mint működtetésbe vevő (a továbbiakban: VASIVÍZ ZRt.),

együttesen Felek – bármelyikük külön nem nevesítve Fél – között, az alulírott napon és helyen, az alábbi feltételekkel:

1. **A szerződés tárgya**
2. A felek rögzítik, hogy a szombathelyi belterületi 3684/10 helyrajzi szám alatt felvett és a természetben a Szombathely, Bartók Béla krt. 41. szám alatt található kivett uszoda, gyógyfürdő megnevezésű 2 ha 9709 m2 alapterületű ingatlan 2019. január 1. napjától az Önkormányzat kizárólagos tulajdonát fogja képezni. Az ingatlant a szombathelyi belterületi 3684/10/A helyrajzi szám alatti ingatlant illető földhasználati jog, valamint az E.ON Észak-Dunántúli Áramhálózati ZRt. javára bejegyzett vezetékjog terheli. Ezt meghaladóan az ingatlan per-, teher- és igénymentes. A Felek rögzítik, hogy ezen ingatlan a Szombathelyi Fedett Uszoda és Termálfürdő a szerződés aláírásakor meglévő felépítményekkel.
3. A felek rögzítik továbbá, hogy az Aligátor Vízilabda Utánpótlás Sportegyesület (székhelye: 9700 Szombathely, Varasd utca 14., adószáma: 18032736-1-18, nyilvántartási száma: 18-02-0200291) (a továbbiakban: AVUS Egyesület) a VASIVÍZ ZRt., mint a Szombathelyi Fedett Uszoda és Termálfürdő korábbi tulajdonosa akkori tulajdonosi hozzájárulásával a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30.) Korm. rendelet alapján a Magyar Vízilabda Szövetség TAO Bíráló Bizottsága KE00209/2013/MVLSZ-4 számú határozatával jóváhagyott eszközfelújítást valósított meg az 1. pontban körül írt ingatlanon. A Felek szintén rögzítik, hogy az ingatlan-nyilvántartásban szombathelyi belterületi 3684/10/A helyrajzi szám alatt feltüntetett bővítés, mint beruházás 2019. január 1. napján átadásra kerül az Önkormányzat részére a társasági adóról és az osztalékadóról szóló 1996. évi LXXXI. törvény (továbbiakban: TAO törvény) 22/C. § (6a) bekezdése alapján. Az Önkormányzat a beruházás átvételekor tudomásul vette, hogy az AVUS Egyesület számára a TAO törvénynek megfelelően 15 éves kedvezményes használatot köteles biztosítani.

A jelen megállapodás alapján a VASIVÍZ ZRt. kijelenti, hogy a TAO törvény 22./C. §-ban foglalt fenntartási, hasznosítási és egyéb, a látvány-csapatsport támogatással összefüggő kötelezettséget ismeri és azok betartására az üzemeltetés során kiemelt figyelmet fordít. Amennyiben a VASIVÍZ ZRt-nek felróható okból a támogatással összefüggésben az Önkormányzatnak fizetési kötelezettsége keletkezik a Támogató vagy harmadik személy felé, a VASIVÍZ ZRt. köteles azt az Önkormányzatnak megtéríteni.

1. A szerződő felek szintén rögzítik, hogy a szombathelyi belterületi 3684/8 helyrajzi szám alatt felvett kivett vízmű megnevezésű, 312 m2 alapterületű ingatlan 2019. január 1. napjától az Önkormányzat kizárólagos tulajdonát fogja képezni. Ezen ingatlan a Szombathelyi Fedett Uszoda és Termálfürdő vízellátását részben biztosító kút. Az ingatlan per-, teher- és igénymentes.
2. A jelen szerződés tárgya az 1-3. pontban rögzített ingatlanok együttese, amelyek a nemzeti vagyonról szóló 2011. évi CXCVI. törvény (a továbbiakban: Nvtv.) hatálya alá tartoznak.
3. Az Nvtv. 11. § (16) bekezdése szerint törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyont hasznosítani – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet. Az Nvtv. 11.§ (17) bekezdés b) pontja alapján mellőzhető a versenyeztetés abban az esetben, ha a hasznosítás jogszabályban előírt állami vagy önkormányzati feladatot ellátó gazdálkodó szervezet javára történik.
4. Magyarország helyi önkormányzatairól szóló 2011. évi CLXXXIX. törvény 13. § (1) bekezdés értelmében a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen: 4. Az egészséges életmód segítését célzó szolgáltatások, 15. Sport, ifjúsági ügyek. Az Önkormányzat a fenti önkormányzati közfeladatok ellátása érdekében jelen szerződésben foglaltak szerint gondoskodik a fürdő vagyonának működtetéséről, biztosítva ezáltal
5. az úszásoktatást (óvodai, iskolai, felnőtt, egyéb),
6. a búvároktatást,
7. a szervezett tömegsportot (iskolai, vállalati egészség megőrző, szabadidős egyesületi)
8. a gyógyúszást (orvosi beutalóval),
9. a sérült gyerekek rehabilitációs úszását,
10. az egyéni úszást (nem szervezett úszóvendégek),
11. a szállodák és üdülők vendégeinek úszását,
12. a csecsemőúszást,
13. a strandolás, pihenés, vízisport lehetőségét,
14. a közfürdő használatot,
15. a sportegyesületi úszás előkészítést,
16. a versenysportot, ezen belül: úszás, triatlon, vitorlázás, szörfözés, vízilabda, szinkronúszás, egyéb
17. egyes sport rendezvények lebonyolítását,
18. a fürdővagyon állagmegőrzését.
19. A fentiek alapján az Nvtv. 11.§ (13) bekezdés, valamint 11. § (17) bekezdés b) pontja alapján az Önkormányzat versenyeztetés mellőzésével, ingyenesen működtetésbe adja, a VASIVÍZ ZRt. ingyenesen működtetésbe veszi a jelen megállapodás 1-3. pontjában körülírt ingatlanokat, a TAO bővítés és eszközfelújítás vagyontárgyait, valamint a Szombathelyi Fedett Uszoda és Termálfürdő üzemeltetéséhez szükséges egyéb vagyontárgyakat a jelen szerződésben foglalt feltételekkel. Az átadott vagyontárgyak tételes felsorolását a jelen szerződés mellékletét képező vagyonleltárak tartalmazzák.
20. **A fürdővagyon üzemeltetésbe adása**
21. A felek az átadott vagyonelemekről külön átadás-átvételi jegyzőkönyvet vesznek fel. Szerződő felek rögzítik, hogy a működtetés a nemzeti vagyonról szóló 2011. évi CXCVI. törvény rendelkezéseinek megfelelő tevékenységekre terjed ki, amely a nemzeti vagyon birtoklásából, használatából, hasznai szedéséből, a nemzeti vagyon fenntartásából és üzemeltetéséből álló tevékenységek együttese, és a jelen szerződés alapján a 1-3. pontban körülírt vagyon felújítására, fejlesztésére, a birtoklásának, használatának, hasznai szedése jogának továbbengedésére és az ezekkel kapcsolatos terhek viselésére is kiterjed.
22. **A felek jogai és kötelezettségei**
23. A VASIVÍZ ZRt. az ingatlanvagyon üzemeltetésével, hasznosításával, a fürdőtevékenységre vonatkozóan az alábbi feladatok ellátását végzi:
	1. A Szombathelyi Fedett Uszoda és Termálfürdő szakszerű, a közegészségügyi előírásoknak megfelelő üzemeltetésével szolgáltatás biztosítása a VASIVÍZ Rt. mindenkori Házirendje és Üzemeltetési Szabályzata szerint.
	2. A felmerülő hibák folyamatos, költséghatékonyságot is figyelembe vevő elhárítása, a lehető legkisebb szolgáltatási zavart okozva.
	3. A biztonságos működést elősegítő és állagmegóvást szolgáló karbantartási tevékenység elvégzése.
	4. A vagyonvédelem körébe tartozó intézkedések betartása és betartatása, különösen a vagyonbiztosítás megkötése a teljes vagyonra vonatkozóan.
	5. A munkavédelemi és tűzvédelmi előírások betartása és betartatása.
	6. A szolgáltatás biztonságának fenntartása vagy egyéb kárveszély elhárítása érdekében azon váratlanul felmerülő, hibajavító jellegű beavatkozások – az Önkormányzat azonnali tájékoztatása melletti – elvégzése, amelyek a számvitelről szóló törvény (a továbbiakban: Sztv.) rendelkezései értelmébe beruházásának minősülnek, majd a kivitelezéssel kapcsolatos költségek egyeztetése és továbbszámlázása az Önkormányzat felé. Önkormányzat hozzájárul, hogy a VASIVÍZ ZRt. jelen szerződésben vállalt feladatai végrehajtása során alvállalkozói szolgáltatói teljesítést vegyen igénybe előzetes egyeztetés nélkül. A VASIVÍZ ZRt. az alvállalkozók szolgáltatást teljesítők által végzett munkáért ugyanúgy felel, mintha saját maga végezte volna el.
	7. A Szombathelyi Fedett Uszoda és Termálfürdő fejlesztésére, felújítására vonatkozó elképzelések, javaslatok megfogalmazása, annak – tulajdonosi egyetértést követően - végrehajtásában való aktív szakmai közreműködés.
	8. A VASIVÍZ Zrt. köteles a Szombathelyi Fedett Uszoda és Termálfürdő működését befolyásoló alábbi dokumentumokat és azok módosítását az önkormányzattal előzetesen jóváhagyatni:
* árjegyzék,
* Uszoda Üzemeltetési Szabályzata,
* Házirend.
	1. Programok szervezése a minél nagyobb látogatottság elérése érdekében.
1. A VASIVÍZ ZRt. üzemeltetéssel kapcsolatos jogai:
* A Szombathelyi Fedett Uszoda és Termálfürdő vendégforgalmi és egyéb szolgáltatási, valamint a vagyontárgyak szolgáltatási célú hasznosításából eredő bevételeinek beszedése.
* A Szombathelyi Fedett Uszoda és Termálfürdő területén rendezvényszervezési jogosultság a működés zavarása nélkül, mely az Önkormányzat programkínálatát bővíti, ehhez kapcsolódóan bérbeadási jog.
1. Az Önkormányzat feladatai:
* A V.16. pont szerinti Tervek jóváhagyása tárgyév február utolsó napjáig,
* Jóváhagyja a III.9.8 pont szerinti dokumentumokat,
* Jelen megállapodás szerinti támogatás biztosítása.
1. **Biztosított szolgáltatások**
2. A VASIVÍZ ZRt. a működtetés során kiemelt figyelmet fordít:
* az óvodai és iskolai úszásoktatásra,
* a gyógyúszásra,
* a mozgáskorlátozott, illetve a sérült gyermekek rehabilitációs úszására,
* tömegsport jellegű úszásra,
* vízilabdára,
* közfürdő használatra és strandolásra, amely szolgáltatásokat a VASIVÍZ Zrt. az önkormányzati támogatás és a saját bevétel terhére elsődlegesen biztosít.
1. VASIVÍZ ZRt. biztosítja továbbá I./6 pont szerinti, a 12. pontban fel nem sorolt egyéb szolgáltatásokat a szabad kapacitása terhére, amely a tevékenység veszteségét nem növelheti.
2. **A fürdőüzemeltetés finanszírozása**
3. A VASIVÍZ ZRt-t megilletik a Szombathelyi Fedett Uszoda és Termálfürdő üzemeltetésével elért bevételek és egyéb, a fürdőüzemeltetéséhez kapcsolódó bevételek, melyek részleges forrásul szolgálnak az üzemeltetés költségeire.
4. Az Önkormányzat a VASIVÍZ ZRt. működőképességének fenntartására, az önkormányzati fürdővagyon karbantartására, valamint a IV./12. pontban rögzített feladatok ellátására támogatást biztosít, a VASIVÍZ ZRt. fürdőüzemeltetésére készített a V.16.1. szerinti Tervek figyelembe vételével.
5. A fürdőüzemeltetés finanszírozására a felek az alábbi eljárási rend keretében vállalnak kötelezettséget:

16.1. Jelen szerződés megkötésével egyidejűleg a VASIVÍZ ZRt. bemutatja a fürdőüzemeltetés egészére vonatkozó 2019. évi működtetés tervét (ideértve az árjegyzéket és az uszoda teljes finanszírozási szükségletét), külön dokumentumban az uszoda 2019. évi beruházási tervét és annak kalkulált finanszírozási igényét (Továbbiakban: Tervek). A működtetésre vonatkozó terv külön tételként tartalmazza a vagyonbiztosítás költségeit is. A Közgyűlés a tervekben jelzett, az uszoda teljes finanszírozási szükségletéből 2019. évre vonatkozóan 100.000.000.- Ft-ot az Önkormányzat a 2019. évi költségvetésében biztosít a VASIVÍZ ZRt. részére támogatásként, amelyet 2019. szeptember 30-ig a VASIVÍZ Zrt. számlájára utal.

16.2. 2019. évtől minden év november 30. napjáig a VASIVÍZ ZRt. elkészíti a következő évre vonatkozó, a 16.1 szerinti Terveket, amelyeket az Önkormányzat Közgyűlése megtárgyal.

16.3. Az elfogadott Tervek alapján a Közgyűlés határozatban rögzíti az Önkormányzat által következő évre vállalt támogatás maximumát, külön megbontásban a működtetésre és a fejlesztésre biztosított támogatást.

16.4. 2020. évtől minden évben a VASIVÍZ ZRT. február 28. napjáig elkészíti az fürdőüzemeltetés egészére vonatkozó előző évi beszámolóját, amelynek keretében külön fejezetben kimutatásra kerülnek a IV/12. pont szerinti feladatok bevételei és költségei, és a Tervekben előző évre elfogadott és megvalósult működtetési és beruházási terv költségei.

16.5. A 16.4. pont szerinti beszámolót az önkormányzat által felkért könyvvizsgáló felülvizsgálja. A felülvizsgált beszámolót a Közgyűlés megtárgyalja.

16.6. Amennyiben a könyvvizsgáló által felülvizsgált beszámoló alapján az önkormányzat által finanszírozott feladatok tényleges finanszírozási igénye kevesebb lett, mint az önkormányzat által előző évre biztosított éves támogatás, úgy a különbözet összegével csökkenteni kell a tárgyévi önkormányzati támogatás összegét. Az így meghatározott, és az önkormányzat által az éves költségvetési rendeletben biztosított támogatási összeget a felek jelen szerződésben, szerződésmódosítás keretében is rögzítik. Az éves támogatást az Önkormányzat minden év szeptember 30. napjáig utalja a VASIVÍZ Zrt. számlájára.

16.7. A VASIVÍZ ZRt. haladéktalanul, írásban jelzi az Önkormányzat számára, amennyiben az uszoda működtetése a 16.1. szerint vállalt önkormányzati finanszírozás mellett a körülmények előre nem látható, lényeges megváltozása miatt ellehetetlenül. A jelzésben foglaltak alapján szerződő felek tárgyalásokat kezdenek a működtetés biztosítása érdekében. Szerződő felek megállapodnak abban, hogy amennyiben a tárgyalások eredményeképpen az uszoda működtetése továbbra sem biztosított, úgy az Ptk. 6:179 §-a alapján a teljesítés lehetetlenné válik a VASIVÍZ ZRt. részéről, és jelen szerződés megszűnik.

1. A fürdők költségeinek kimutatását a VASIVÍZ ZRt. a mindenkor hatályos számviteli törvény és az ennek alapján kialakított Önköltségszámítási szabályzata szerint többi tevékenységétől elkülönítve végzi. Az alkalmazott fürdőszolgáltatási díjakat a VASIVÍZ ZRt. aktuálisan érvényes Árjegyzéke tartalmazza, amelyet a VASIVÍZ ZRt. változás esetén köteles a honlapján, és az érintett Szombathelyi Fedett Uszoda és Termálfürdőben közzétenni.
	1. Az üzemeltető az üzemeltetésre átvett vagyonról, annak értékéről és változásairól elkülönített nyilvántartást vezet.

A nyilvántartás tételesen tartalmazza az üzemeltetésre átadott eszközök bruttó értékét az azokban bekövetkező változásokat.

Az üzemeltető az átadott vagyonban bekövetkező változásokról, az átadott vagyon bruttó értékéről a tárgyévet követő január 31-ig adatot szolgáltat, az önkormányzat vagyonnyilvántartásának egyeztetése céljából.

18.2.A teljesen elhasználódott és/vagy feleslegessé vált vagyontárgyakról az üzemeltető írásban értesíti az önkormányzat tulajdonost. Az értesítés tartalmazza a hasznosításra vonatkozó javaslatot is. A feleslegessé vált vagyontárgyak selejtezéséről a selejtezési eljárás lefolytatásáról az üzemeltető az önkormányzat előzetes jóváhagyása szerint gondoskodik.

18.3.Az üzemeltetésre átadott vagyon leltározását az üzemeltető végzi az önkormányzat előzetes értesítése alapján. Az önkormányzat az adott évi mérleget alátámasztó leltározás módjáról, határidejéről tájékoztatást küld az üzemeltető részére. Az üzemeltető a leltározás ütemezéséről a tulajdonos önkormányzatot tájékoztatja, akinek kijelölt képviselője jogosult a leltározásban részt venni, azt ellenőrizni. A leltározás során hiányzó eszközökért a VASIVÍZ Zrt. kárfelelősséggel tartozik.

1. **Egyebek**
2. Szavatossági jogok és kötelezettségek:

Önkormányzat szavatosságot vállal arra, hogy harmadik személynek nincs a használatba adott vagyonra vonatkozóan olyan joga, ami a VASIVÍZ ZRt-t a vagyon használatában korlátozná, ide nem értve az AVUS jogszabályon alapuló használati jogát. A VASIVÍZ ZRt. kötelezettséget vállal arra, hogy szakszerűen, a jó gazda gondosságával és a vonatkozó jogszabályok betartásával, rendeltetésszerűen működteti a Szombathelyi Fedett Uszoda és Termálfürdőt, továbbá látja el a vagyon megóvásával kapcsolatos feladatait, és felel minden, előző kötelezettségek megszegésével okozott kárért.

1. Szerződő felek megállapodnak abban, hogy a kockázatok csökkentése érdekében a VASIVÍZ ZRt. a jelen szerződés kereteiben végzett tevékenységeire általános felelősségbiztosítást, a vagyonelemekre pedig vagyonbiztosítást köt. A VASIVÍZ ZRt. a rendkívüli események elhárítását és a helyreállítást azonnal köteles megkezdeni, a kár enyhítése érdekében eljárni és mindezekről az Önkormányzatot haladéktalanul értesíteni köteles.
2. Jelen megállapodás alkalmazásában szerződő felek a beruházás, felújítás, karbantartás fogalmak meghatározásánál a Számviteli törvény szabályait alkalmazzák.
3. Szerződő felek jelen szerződést 2019. január 1. napjától határozatlan időre kötik. A jelen megállapodást bármelyik fél jogosult a másik félhez intézett egyoldalú jognyilatkozattal, hat hónapos felmondási idővel az év végére rendes felmondással felmondani.
4. Szerződő felek tudomásul veszik, hogy Önkormányzat a Szombathelyi Fedett Uszoda és Termálfürdő felújítását pályázati forrás bevonásával tervezi. Nyertes pályázat esetén, amennyiben a felújítási munkálatok időszaka a 2019. évet érinti, a szerződő felek külön megállapodásban rögzítik a Szombathelyi Fedett Uszoda és Termálfürdő adott évre elfogadott Terveiben szereplő feladatokkal kapcsolatos teendőket, megváltozó előírásokat (pl.: nyitva tartás, finanszírozási szükséglet stb.).
5. Azonnali hatályú felmondásnak van helye, ha:
6. a használat jelen szerződésben meghatározott célja lehetetlenné vált,
7. ha bármely fél bizonyítja, hogy a szerződés megkötése után akár az ő, akár a másik fél körülményeiben olyan lényeges változás állott be, hogy a szerződés teljesítése tőle el nem várható,
8. a VASIVÍZ ZRt. a vagyontárgyakat rongálja, rendeltetésellenesen vagy szerződésellenesen használja, illetve hasznosítja, vagy pedig egyébként fennáll a veszély, hogy azokat a VASIVÍZ ZRt. a szerződés lejártát követően nem tudja a szerződésben meghatározott állapotban visszaadni,
9. az Önkormányzat vagy a VASIVÍZ ZRt. jelen szerződésben, illetve a jogszabályokban meghatározott kötelezettségeit súlyosan megszegi.
10. A szerződés megszűntetése esetén szerződő feleknek egymással el kell számolniuk.

Ennek során a VASIVÍZ ZRt. köteles:

* a jegyzőkönyvek szerint használatba vett vagyont az Önkormányzat részére – a természetes elhasználódásra is tekintettel – rendeltetésszerű használatra alkalmas állapotban leltár szerint visszaszolgáltatni,
* az Önkormányzattal véglegesen pénzügyileg elszámolni.

Az Önkormányzat köteles:

* a VASIVÍZ ZRt-vel véglegesen pénzügyileg elszámolni,
* a rendeltetésszerű használatra alkalmas állapotú vagyontárgyakat a leltár szerint visszavenni.
1. Felek rögzítik, hogy jelen szerződés teljesítése érdekében egymással szorosan együttműködnek, esetleges vitás kérdéseiket egymás között elsősorban tárgyalásos úton rendezik. Ennek eredménytelensége esetén – a pertárgy értékétől függően – kikötik a Szombathelyi Járásbíróság, illetve a Szombathelyi Törvényszék kizárólagos illetékességét.
2. Jelen szerződésben nem szabályozott kérdésekben a felek a Ptk. szabályai szerint járnak el.

Kelt: Szombathely, 2018. ……………. Kelt: Szombathely, 2018…………………

 \_\_\_\_\_\_\_\_\_\_\_\_\_\_\_\_\_\_\_\_\_ ­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **VASIVÍZ ZRt.** |  **Szombathely Megyei Jogú** **Város Önkormányzata**  |
|  Dr. Kohuth Viktor vezérigazgató |  Dr. Puskás Tivadar polgármester |

|  |  |
| --- | --- |
| Jelen okiratot | Jelen okiratot |
| a VASIVÍZ ZRt. részéről | az Önkormányzat részéről |
| ellenjegyzem:KASZ: 36060183 | pénzügyileg ellenjegyzem: |
|  \_\_\_\_\_\_\_\_\_\_\_\_\_\_\_\_\_\_\_\_\_ |  \_\_\_\_\_\_\_\_\_\_\_\_\_\_\_\_\_\_\_\_\_ |

 Szombathely, 2018. …………. Szombathely, ………………

**Függelék:**

Tárgyi eszköz lista VASIVÍZ Zrt.

Tárgyi eszköz lista AVUS

Árjegyzék

Üzemeltetési szabályzat

Házirend

Sávhasználati beosztás

Önköltség-számítási szabályzat

Vagyonátadási megállapodások mellékletei